Hurtigruten

Tämä artikkeli on matkailuaihe. Hurtigruten on Norjan rannikkoa pitkin kulkeva laivareitti. == Ymmärrä == Hurtigruten, suoraan käännettynä "nopeareitti" oli ennen ilmailun yleistymistä nopein reitti liikkua vuoristoisessa Norjassa. Nykyisin huomattava osa matkailijoista ei ole norjalaisia vaan tulevat muualta maailmasta katselemaan maisemia. Hurtigruten kulkee eteläisestä Bergenistä pohjoiseen Kirkenesiin ja yhdensuuntainen matka kestää 5-6 päivää. Matkalla laiva pysähtyy yli 30 satamassa. == Reitti == Satamat etelästä pohjoiseen: 1 Bergen 2 Florø 3 Måløy 4 Torvik 5 Ålesund 6 Geiranger 7 Molde 8 Kristiansund 9 Trondheim 10 Rørvik 11 Brønnøysund 12 Sandnessjøen 13 Nesna 14 Ørnes 15 Bodø 16 Stamsund 17 Svolvær 18 Stokmarknes 19 Sortland 20 Risøyhamn 21 Harstad 22 Finnsnes 23 Tromsø 24 Skjervøy 25 Øksfjord 26 Hammerfest 27 Honningsvåg 28 Kjøllefjord 29 Mehamn 30 Berlevåg 31 Båtsfjord 32 Vardø 33 Vadsø 34 Kirkenes == Tule == Laivaan voi nousta ja poistua kaikissa satamissa. Laivoja on 11 kappaletta ja ne saapuvat ja lähtevät päivittäin samaan aikaan satamaan/satamasta. Vanhimmat niistä, Nordstjernen ja Lofoten, eivät ota autoja, muissa tapauksissa autopaikkoja on 35 tai 45 laivasta riippuen. Jos teet yhdensuuntaisen matkan ja/tai nouset laivaan tai laivasta jossain syrjäisessä paikassa auto on hyvä ottaa mukaan. Suomesta ei ole suoria lentoja mihinkään Hurtigrutenin satamaan, vaan konetta joutuu vaihtamaan Oslossa. === Liput ja hinnat === Liput voi ostaa netissä, laivaan noustaessa tai matkatoimiston kautta. Matkailijan tulisi tietää että lippujen hinnat ovat ihan toista luokkaa kuin vaikkapa Tallinnanlaivoilla. Meno/paluu Bergenistä Kirkenesiin (11 päivää) maksaa halvimmillaankin, eli keskitalvella D-luokan vessattomassa sisähytissä melkein 10 000 kr (1200 €) per henkilö. Per henkilö tarkoittaa että sinulla on mukanasi maksavia kavereita, jos matkustat yksin joudut maksamaan enemmän. Jos matkustat kesällä, hinta tuplaantuu, ja jos haluat mukavamman hytin ikkunalla, lisää vielä hintaan 30-100%. Paras sviitti keskellä kesää maksaa 72000 kr/henkilö. Toisaalta laivat ovat erittäin siistejä ja rauhallisia – toisin sanoen Hurtigrutenille ei tulla ryyppäämään ja rellestämään vaan rentoutumaan ja nauttimaan merestä ja maisemista ja hyvästä ruuasta. Toki koko matkaa ei tarvitse matkustaa vaan laivaan voi nousta ja poistua kaikissa satamissa. Jos matkasi ei kestä yön yli voit ostaa pelkän kansilipun. Esimerkiksi iltapäivän verran kestävä matka kahden sataman välissä maksaa kahdelle henkilölle auton kanssa noin 1000 kr. Hinnat vaihtelevat satamien ja pituuksien mukaan joten tarkka hinta täytyy tarkistaa Hurtigrutenin nettisivuilta tai paperiaikataulusta. === Laivassa käynti === Hurtigrutenin laivoihin pääsee maksamattakin. Laivan seisoessa satamassa voi käydä vierailulla laivassa. Vastaanotosta saat ns. "port guest"-lipun ja voit käydä syömässä ja katsomassa laivaa. Poistu laivasta ennen lähtöä!. Matkustajilta ja muilta tarkastetaan lippu aina laivaan mentäessä ja laivasta poistuessa, joten ulos livahtaminen seuraavassa satamassa on mahdotonta. === Pakkaa === Korkeasta hinnasta huolimatta, laivoilla ei ole pakko käydä juhlapuku päällä, vaan tavalliset, asialliset vaatteet käyvät. Pakkaa mukaasi lämpimiä vaatteita. Kesällä esim. Nordkapilla lämpötila ei aina ole +10 °C korkeampaa, talvella puolestaan lämpötilat ovat samat kuin Lapissa eli reilusti pakkasen puolella. Atlantin ja Jäämeren tuulet viilentävät oloa vielä lisää. == Näe == Vuonoja, tuntureita, kaupunkeja ja kyliä matkan varrella. == Tee == Satamissa jossa laiva pysähtyy pideämmäksi aikaa järjestetään usein erihintaisia retkiä kuten kaupunkiretkiä, tutustuminen luontonähtävyyksiin jne. == Osta == Laivoilla käyvät kruunujen lisäksi myös euro, joskin kurssi ei ole paras mahdollinen (1€=7,2 NOK, elokuu 2010). Laivoissa on kahvilan yhteydessä matkamuistomyymälä jossa voi ostaa monenlaista Hurtigruten ja Norja-aiheista tavaraa kynistä laukkuihin ja kirjoista takkeihin. == Syö == Ruokaa tarjoavan kahvilan lisäksi laivan ravintolassa voi syödä buffetpöydästä aamiaisen (135 kr), lounaan (285 kr) ja päivällisen (395 kr). Ruoka on monipuolista ja varsin korkealaatuista ja ruokalista vaihtuu sen mukaan missä päin Norjaa on, esimerkiksi pohjoisessa tarjolla on erilaisia pororuokia. Juomat eivät sisälly hintaan, suosittu ruokajuoma on laivan oma mineraalivesi joka maksaa 19 kr/pullo (ja pullon saa ottaa mukaan). == Juo == Laivoilla on useimmiten pari baaria, sekä kahvila. Alkoholi on hieman norjalaista hintatasoa alaisempaa, joskin ei niin halpaa. == Nuku == Hyttiluokkia on 13, joskaan kaikkia hyttiluokkia ei kaikilla laivoilla ole. Yön yli matkustaessa sinun on ostettava hytti. == Pysy turvassa == Laivassa riski että jotain tapahtuu sinulle on olematon; Norja on muutenkin turvallinen maa ja korkeat lippuhinnat pitävät taskuvarkaat ja riehujat poissa. Merenkäynti voi paikoitellen olla kovaa. == Pysy terveenä == Laivoilla henkilökunnalla on ensiapukoulutusta ja joissakin laivoissa on lääkäri vilkkaimpina aikoina. Merisairauden iskiessä oksennuspusseja löytyy melkein joka kulmasta. Hurtigrutenilla on mahdollisuus (ja henkilökunta suosittelee) pestä käsiä käsidesillä laivaan noustaessa sekä vessoissa ja ravintolan ovella ennaltaehkäisevänä toimenpiteenä. == Ota yhteyttä == Reitti kulkee rannikkoa pitkin joten matkapuhelimet toimivat useimmiten moitteettomasti. Monessa laivassa on internet-kahvio. == Jatka matkaa == Suurimmilta paikkakunnilta matkaa voi jatkaa lentäen tai bussilla, jos taas lopetat Hurtigrutten-matkasi jossain pienemmällä paikkakunnalla sinun tulisi ehdottomasti olla matkalla auton kanssa – päivän bussi on ehkä jo lähtenyt eikä virallista majoituspaikkaa välttämättä ole!